Festlig Frivillig Fredag 2015
Frivillig Fredag 2015, der blev holdt 25. september, var i år en festlig FrivilligBørs i Støberihallen. Derudover blev der arrangeret Frivillig Fredag Praktik og et samarbejde med Biogen om Care Deeply Day.
FrivilligBørsen var en møde- og markedsplads for og med det frivillige foreningsliv, kommunale institutioner, lokale virksomheder og uddannelsesinstitutioner. Klik på KATALOGET, og se tilbud og ønsker, der blev handlet. Alle handlerne er sammen med en deltagerliste samlet i en oversigt, der kan ses HER.
FrivilligBørsen blev afsluttes med en reception, hvor borgmester Dorte Meldgaard overrakte Frivilligprisen 2015 til Klub Vest.
Frivillig Fredag Praktik afvikledes i løbet af uge 39 (21.-24. september). Politikere og embedsmænd valgte udfra et katalog over 21 praktikstillinger i en forening. Se mere HER.
Care Deeply Day er et samarbejde med virksomheden Biogen, hvor medarbejdere bidrager med en frivillig indsats lokalt på Frivillig Fredag.
Fredag 2015 er en landsdækkende begivenhed og en anledning til, at lokale kræfter mødes på tværs af interesse og virke, med det formål at udbrede kendskabet til hinanden, danne grobund for samarbejde og fælleskaber samt udvikle et stærkt netværk og lokalsamfund.
Her kan du se invitation til virksomheder, til kommunale institutioner, til frivillige og frivillige foreninger og til hjælpere, børsmæglere og notarer.
Evaluering af FrivilligBørsen
De mere end 100 deltagere fra frivillige, foreninger, kommunale institutioner og lokale virksomheder er blevet bedt om at evaluere forløbet af FrivilligBørsen og har fået sendt et spørgeskema:
’Vi fik nogle rigtigt spændende aftaler i hus, samt stiftet bekendtskab med andre foreninger’ og ’Det var en fornøjelse at deltage og se, at der blev handlet en masse’, lød nogle af de positive tilbagemeldinger, vi har modtaget i forbindelse med evalueringen.
Hele evalueringen kan ses HER.
Klub Vest fik Frivilligprisen 2015
Klub Vest har eksisteret siden 2012 og er et klub- og værested for unge mellem 12 og 18 år, drevet af omkring 15 frivillige og med Ungdommens Røde Kors som ankerorganisation. En stor del af de unge, der kommer i Klub Vest, er socialt vanskeligt stilledealt, og for en del af dem ville alternativet til Klub Vest være at ”hænge ud på gaden”.
De mange aktiviteter og arrangementer omfatter bl.a. fodboldturneringer, teaterture, superliga fodboldkampe, arbejdsdage, madarrangementer, musikkoncerter, brætspilsaftener, fisketure, filmaften, fastelavnsfest, julearrangementer, sommerferieaktiviteter og samarbejde med andre klubber.
Frivilligprisen er stiftet af Kultur-og Fritidsudvalget og blev uddelt første gang i 2012. Formålet med prisen er at påskønne og vise anerkendelse af den frivillige sociale indsats i kommunen. Samtidig skal prisen synliggøre og skabe opmærksomhed om det frivillige arbejde og fremme det frivillige sociale engagement.